Main aur paanch saathi jung ke qaidi ban gaye hain.
-Russell Jeter. -Tum ne rabta kiya?
-Ji mohtarma. -Master Chief, United States Navy.
-Serial number 153511508. -Hum video conference nahin kar saktay.
Pirates hi broadcasting kar rahay hain Hi-Def par.
Kiya hum trace kar saktay hain broadcast ko iss ke zariye tak?
Mumkin nahin, sir. Unhon ne shayad isay sky wave bana kar bheja.
-Yeh HAM radio signal ki tarha hai. -Theek keh rahi hai.
Jis ke bhi khargosh jaisay kaan hongay usay bhi signal mil jayega.
Hum baaqi stations se pehlay hi aik bayan jaari kar dengay,
aur usay broadcast karna shuru kar dengay.
Aap iss ka saamna kar payengay.
Baaees...
Ruko, aik ghayab hai.
Kon?
Mason.
Shayad woh bach kar nikal gaya.
Ghalat. Green aur mera bhai bhaagnay se pehlay club mein thay.
Pirates ne unhein pakar liya hoga.
Mere Khuda.
-America, mein chahta hun tum dekho. -Takehaya?
Tum logon ne humari zameen aur samandar pe kaafi waqt guzar liya.
Wabai se log maray hain, lekin tumnay aur zyada log maray hain.
Hum tumhein yahan nahin chahtay.
Toh, Jeffrey Michener, tumhein meri maangain sunni hongi.
Dou U.S. Navy destroyers hain
Okinawa ke port par.
Tum unhein hukum dogay ke woh Asian waters se duur chalay jayen.
Main ne pehlay hi tumhare sipahiyon mein se aik aur maar diya hai.
Mera imtehan mat lena.
Agar meri baat 36 ghanton mein nahin maani toh,
aur bhi laashain girti rahengi.
Vietnam mein hamlay ke waqt ke mutabiq,
aur yeh anzada lagatay huay ke unhein pohanchaya bhi
unn hi teen kashtiyon ke zariye tha jinki nigrani hum kar rahay thay,
yahi humara talash karne ki jaga hai.
Mumkin yeh bhi hai ke yargamaliyon ko wapas
China le kar gaya ho.
Baghair kisi suraag ke agar hum apni talashi ka hisab lagayen,
toh hum aik ilaqay ka andaza laga saktay hain 15 degrees latitude
aur 20 degrees longitude ke beech mein.
Yeh toh million square miles se zyada hai, sir.
Zara ruko.
Mujhay jahaz ka manifest la kar dou.
Michael Slattery, Captain, United States Navy.
Serial number 171811120.
11120.
Main aur mere saathi...
-mil nahin rahay -...jung ke qaidi hain.
-Yeh uss ki shanakht nahin hai. -Russell Jeter.
Master Chief, United States Navy.
Serial number 153511508.
Main jung ka qaidi hun.
Yeh serial numbers nahin hain.
Yeh toh geographic nuqaat hain.
Unhon ne jaga ka andaza taaron ko dekh kar kiya hoga.
Mike, tum aik chalak kameenay ho.
Ab yeh wala. Phir se.
Mere paas aik kutta hua karta tha.
Hamesha bhaag jaata tha.
Main ne usay theherna sikhaya.
Jaisay main ne tumhein theherna sikhaaya.
Main bohot mazay loon ga jab yeh danda mere haathon mein hoga.
Bas karo.
Khoon zaya nahin hona chahiye.
Badqismati se abhi main uss par koi raye nahin de sakta.
Main bas yahi kahunga hum jitna kar saktay hain kar rahay hain
-yargamaliyon ko bachanay ke liye. -Tauba.
Har 2-bit ka station iss mulk mein
ye footage bar bar chala raha hai
woh bhi uss muqam se jo humnay unhein faraham kiya.
Yeh jo tasveerain poori duniya mein chal rahi hain,
inn ke peechay kayi sawal hain.
Kitnay waqt se President ko aghwa honay ka pata tha?
Unhon ne yarghamaliyon ke khandan walon ko kiya bataya hai,
aur kiya woh dehshat gardon ki baat maan lengay?
Yeh kab se aik referendum ban gaya President ki sachhayi par?
Woh aur kuch bol hi nahin saktay warna mansooba khataray mein par jayega.
Iss raftar se, kitna waqt lagega
humaray dou destroyers ko Nathan James pohanchnay mein?
Pandra se 18 ghantay, sir.
Khair, iss se unhein aur bhi waqt mil jayega yarghamaliyon ko dhundhne ke liye.
Aur phir itna waqt nahin bachega agar
unhein yarghamal log milay hi nahin pirates ka waqt khatam honay se pehlay.
Ap President ko haar maannay ki tajveez dengi ke wo kashtion ki waja se larain na?
Agar issay Chandler ko mazeed waqt milta hai toh haan.
Miss Shaw.
Jaisay ke aap ke military advisor ne kaha, inn jahazon ke baghair,
aap ke paas tafteesh karne ke liye
koi waja nahin bachegi Japan mein wabayi phelnay ki,
koi unn pirates ya Peng ka samna nahin karega jab uski shakal dekhni paregi.
Koi bhi nahin.
Captain Slattery ke coded message ke mutabiq,
yarghamal taqreeban yahan hain.
Paracel Islands par, sir.
Zyada se zyada dou darzan
ke qareeb bari jaga hogi pirates ke jhund ke chupnay ke liye,
lekin yeh phir bhi zyada hain.
Aur inn ke beech mein meelon ka faisla hai.
Agar hum poori taqat ke saath aagay barhain,
toh hum pehlay jazeeray par 8 ghanton ke andar pohanchengay, sir.
Lekin pehlay humein refuel karna hoga,
warna hum itnay baray ilaqay ka jaiza nahin kar payengay.
-Pho Kong Island ka adda? -Ji, sir.
Humne aatay huay bhi wahin se refuel kiya, aur woh humaray rastay se duur nahin.
-Course set kar dou. -Ji, sir.
Araam se. Theek hai. Theek hai.
Humein James ko issay chota nishana batana hoga.
Agar nuqaat ke saath humari chaal kaam kar bhi jaati hai,
unhein kaafi darya paar karna parega.
Diaz, kitma lamba tha woh radio tower jo tumnay dekha tha?
Aik sau foot, shayad.
-Kiya tum andar jana chahtay ho? -Ji, ma'am.
Agar main thori si bhi static bhej sakun toh
uss ki awaz James ko thori bearing zaroor degi.
Agar woh broadcast ki range mein huay, toh woh seedha humari taraf rukh karengay.
Tumhein awaaz bananay ke liye kiya chahiye? Kuch lohay ki cheez?
Kisi bhi tarha ka loha jissay signal de sakain, aik...
Baad mein baat kartay hain.
Tum, O-negative. Pairon par kharay ho jao.
Chalo.
Naukrani kal tak nahin aayegi.
Tum bohat mazahiya ho. Haina?
Bohat... mazahiya.
Uff Khuda.
Seafloor bounce ka andaza kar ke dekho,
aur batao mujhay agar tumhein engine ki awaaz aye jo humari na ho.
Ji, sir.
LNO, duty ke liye hazir.
-Besakhi kahan hai? -Main ab bilkul theek hun.
Toh ab main kahan jaun?
Tum land team par nazar rakho wahan se, bilkul T.A.O. ke paas.
Roger that.
Fueling station afaq ke paar hai. Main UAV ko fly-over ke liye tayar chahti hun.
-Roger that. -Landing party ko tayar karta hun.
Sir. UAV Pho Kong station ke paas aa raha hai.
Bohat achay.
-Kiya yeh wahi hai jo mujhay lag raha hai? -Destroyers. Lekin humare nahin hain.
Chinese.
CIC, Bridge, hat jao, hat jao.
UAV ko wahan se bahir nikalo.
Raftar barhao. 10,000 feet tak lo aur 90 degrees ke baad hat jao.
Yahi rehta hai unki South Sea fleet mein se.
4 jahaz woh bhi aik ke khilaf.
Yeh toh mushkil hoga, tumhare liye bhi.
Hum kabhi broadcast nahin kartay apni position ko.
Unhein kaisay maloom ke hum aa rahay hain?
Woh yeh baat jantay thay.
Yeh hi waahid refueling port hai thousand miles se qareeb.
Manhoos.
Fuel 21 fesad par hai. Okinawa janay ke liye kum hai.
Waisay agar hum Japan pohanch bhi jayen, toh koi backup nahin hoga,
aur Peng ko jo chahiye woh usay mil jayega.
Humare saray jahaz ilaqay se bahir hain.
Mujhay nahin lagta ke Peng aghwa karne mein mulaviz hai.
Uss ke 4 jungi jahaz hain jo humare sathiyon
ko dhundhne ke rastay rok rahay hain.
Main yeh nahin keh rahi ke woh humein maarna nahin chahta,
lekin Peng aur pirates ka milaap sun kar ajeeb lagta hai.
Shayad unn dono ke maqsad hi alag hain.
Kiya Peng ne President se baat kar ke apna poora saath dene ka waada nahin kiya
tha humare sathiyon ko bachanay ke liye?
Hum POTUS se keh kar blockage hatanay ki darkhuast kyun nahin kartay?
Uss par thora dabao daalo aur phir dekho woh kiya karta hai.
Aur phir Peng bol dega han aur phir refueling ke waqt,
the James ko achanak se aag lag jati hai phir ilzaam pirates par lag jayega.
Sahi kaha.
President ko Peng se fuel ka nahin puchna chahiye.
Humein poochna chahiye.
Hum usay khud phone karain?
Nahin, phir usay humare jahazon ka pata mil jayega.
Jesse humien Hong Kong le jayegi.
Hum uske ghar dou ghanton ke andar pohanch jayengay.
Waisay humare paas baat karne ke liye toh bohat kuch hoga.
Maaf kijiyega, sir. Kiya aap wahi baat kar rahay hain jo hum baat kar rahay hain?
Hum Chinese President ke headquarters mein dakhil hongay.
Humein hifazati nizam ke taor par kis ka samna karna hoga?
Andar bahir darjano ke hisaab se gaurds hongay hathiyaron ke sath.
Har kamray aur hallway mein key card ki zaroorat paregi,
aur haan CCTV security hai.
Val ne hack kiya Peng ka hifazati nizam jab hum uss ke ghar par thay.
Hum camera aur darwazay sambhal lengay.
Bas hum andar pohanch jayengay.
CIC aap par nazar rakhega aasman se.
Lekin phir bhi gaurds ka masla hoga.
Andaza nahin laga saktay kitnon ko thikanay
lagana parega jab tak dusron ko ittala milay.
Agar sab sahi kiya, toh phir kisi ko maarnay ki zaroorat nahin paregi.
Main Peng ko koi waja nahin dunga ke woh aik belagam jung shuru karay.
Helo ko tayar karo.
Pirates ko talash karna aik baat hai,
lekin Peng ko raaton raat uss ke ghar mein ghuss kar jagana?
Tum kaisay President se manzoori logay iss kaam ke liye?
Aik badmash Navy captain jisay hero bannay ka shauq hai
pagal hogaya apnay jahaz ki sipahi kho dene ki waja se
aur har cheez ko apnay haathon mein le leta hai.
Yeh kahani batan chahtay ho tum
agar yeh operation meri tarqeeb ke mutabiq nahin chala toh.
Tum mazak hi kar rahay ho.
Main aap ko akelay aur zaati tareeqay se batana chahta tha, sir,
takay agar halat kharab hon toh aap tayari kar lain.
Halat kharab hongay ke saray yarghamal nahin milengay,
aur China ke sath jung chir jayegi?
Yeh zaroori hai ke aap isay jhutlatay rahain.
Main logon ki baatain sunnay ke liye tayyar hun, sir.
-Tauba, Tom. -Aur koi raasta nahin hai, sir,
agar hum Takehaya ki dhamki khatam honay tak intezar kartay rahay toh bilkul nahin.
Yeh karne se humein zaroori fuel bhi mil jayega
aur hum Peng se soorat e haal par sawal jawab bhi kar lengay.
Mujhay kisi bhi haal mein 36 ghantay ki dhamki khatam honay se pehlay rabta karna.
Ji bilkul, sir. Shukriya, sir.
President aik acha admi hai, aur woh jantay hain ke yeh kitna zaroori hai
ke logon ko har baat batani chahiye.
Pehli cheez jo unhon ne ki St. Louis pohanchnay se pehlay
woh thi broadcasting karna Amreeki awam ke liye.
Main ne broadcasts suni thi Jackson se, aur main uss azeem kahani ko janta hun.
Woh koi kahani nahin thi. Yeh sach hai.
Mujhay iss baat ki qadar hai.
Phir tum uss ke peechay kyun jatay ho jaisay woh koi mujrim ho,
jab mere dost qaid mein paray hain 10,000 miles duur?
Main samajhta hun tumhein uss admi se kaafi lagao hai,
lekin tum uss ki choti duniya mein kuch hi waqt ke liye rahi ho.
Yahan wabayi ke baad walay America mein,
naye President ko le kar kaafi maslay hain.
Aur main sirf iss yargamal wali sooratehaal ke baray mein nahin bol raha.
Logon ki yaaddasht kaafi kamzor hai.
Unhein purani hukumat ka girna yaad rehta hai
aur yeh bhi ke unhein kaisay akela chora gaya tha
Aik baat toh zahir hai.
Cure ke saath yahan aana aik baat hai.
Lekin apnay mulk ko shuru se banana aur phir duniya se larna alag baat hai.
Moses ne apnay logon ko ghulami se riha kiya tha,
aur Khuda ka paigham wapas laya tha koh ke uppar se,
aur usay tak promised land mein aanay ki ijazat nahin.
Pata hai, tum samjhdar ho.
Aur tum sab se sakhti se paish aatay ho jo ke aik achi baat hai.
Lekin tum baylagam bhi ho,
aur tumhein lagao hai apnay ohday se iss sorat e haal mein.
Yeh Watergate nahin hai.
Tum Woodward aur Bernstein nahin ho.
President ke paas aik sochi hui achi tarqeeb hai
apnay mulk ko sudhaarne ke liye.
Jo aakhri cheez abhi hum sab ko chahiye
woh hai tumhari koshish unhein aur unki hukumat ko giranay ki.
Ya phir tum shayad chahtay ko ke sab pehlay jaisa ho jaye
jab the James pehli baar Mississippi ayi thi.
Kiya kuch dilchasp nazar aa gaya, Captain?
Lagta hai tumhare logon ne achi loot maar machayi hai.
Kiya karogay itnay khoon ka waisay bhi?
Cure tumhare liye kaafi nahin hai?
Amreeki cure toh cure hai hi nahin.
Hum log sab mar jatay.
Iss ka matlub tumhare paas cure nahin tha.
Meri dawa.
USA mein bani hai.
Samajh nahin aa raha.
Uss virus se main mar jata.
Lekin meri qismat achi thi.
Mujhay goli lagi thi.
Aisay hi laga dou.
Aik radde amal hua khoon ka woh bhi cured insan se.
Agli subah, saray nishan khatam ho gaye thay.
Lekin...
...uss ka asar lamba nahin chala.
Issi liye tumnay tazay khoon ki talash shuru kardi.
Humara khoon.
Tumnay kaafi takleef jhaili mujhay aur mere logon ko haasil karne ke liye.
Lekin hum hi kyun?
Tumhein qarz chukana parega...
...jo kuch tum logon ne mere mulk ke saath kiya.
Dekho.
Humare paas... humare paas mumkin mutation ki khabar aayi thi.
Kiya pata woh reports sahi hon?
Jo kuch tum kar rahay ho ussay soorat e haal mazeed kharab hogi.
Tumhein jahaz ko wapas America nahin bhejna chahiye,
tumhein unhein Japan bhejna chahiye.
Unka jaiza honay dou. Humare doctors madad karengay.
Woh madad karengay.
Main tumhein apni zaban deta hun.
Tumhari baaton ki mujhay koi parwah nahin.
Cobra team, Nathan James, radar se contact.
Pehlay drop-off point ke liye teen minute rehtay hain.
Nomad copies kar raha hai sab. target par nazrain hain, over.
Dive team tayar hai.
Tayar raho!
Jao!
Captain, khayal se jana wahan.
Theek hai.
Jaisay hi masla lage, toh humein Raleigh Bravo par milna.
Ji, sir.
Sasha ki Intel pata chal gayi. Dou sipahi saath gasht kartay hain.
Chatt par dou hain, aik jora peechay hai, aur dou saamnay hain.
Tum par nazar hai, Vulture, tum ja saktay ho.
Roger that. Hum ja rahay hain.
Hum andar aa gaye.
Aur woh raha woh.
Force majeure tayar hai.
Lagta hai woh jaal mein phans gaye.
Ab waqt hai takneeki mushkilat paida karne ka.
Kya horaha hai?
Unit 1 ne paas mein aik overloaded transformer ki ittilah di hai.
Backup power chal gayi thi,
lekin kuch ajeeb se jhatke mehsoos horahe hain.
Kya tum isay theek kar sakte ho?
Hard reset se yeh bilkul theek hojayega.
System kitni dair tak band rahega?
Zyada se zyada das minute.
Kar dou.
Unhon ne intezam ko phir se chala diya hai.
Acha theek hai, ab humari baari hai.
Tumhein kuch ajeeb nazar araha hai?
Nahin. Sab theek hai.
Araam se.
Woh humein nahin dekh sakta.
Andar chalo. Andar.
Saaf hai.
Bravo Team, Bravo Team,
Alpha ko apna nishana mil jayega 1 minute ke andar.
Kiya tum unhein pakarne ke liye tayar ho?
Bilkul tayar.
Kapray pehen lo.
Humein aik zaroori baat karni hai.
Main ab samajhnay laga hun tumhari kaamiyabi ka raaz.
Tum bas marnay se inqar kar dete ho.
Marna kabhi bhi mere mansoobay ka hissa nahin hota.
Main ne apni chaabi shayad ghooma di hai.
Darwaza.
Hello, Mr President.
Jo kuch main ne tumhare liye kiya,
apnay ghar mein jaga di,
mere asaasay, meri hifazat.
Main ne toh yeh baat nazarandaz kar di...
...jab tum ne badmash pilots ko mera cure chura kar diya.
Main tumhein maar sakta tha jaisay main ne tumhari dost ko maara tha.
Aur tum ne iss tarha mera shukar ada kiya?
Abhi tou maine tumhara shukkar ada karna shuru kiya hai.
Wolf aa rahay hain.
Sab theek hai. Kisi ko pata nahin hum yahan hain.
Bilkul waqt pe hain.
Nizam wapas chalne laega... ab.
Seedha mudday ki baat kartay hain, theek hai?
Mujhay apnay jahaz ke liye fuel chahiye.
Pho Kong harbor mein rukawat hai aap ke kayi destroyers ki waja se.
Aap unhein hatayengay aur humein refuel karne dengay.
Kiya yeh koi mazak hai?
Tum mere ghar atay ho,
mujhay gunpoint par rakh kar jahaz fuel karne mein madad maangnay ke liye?
Theek kaha.
Aur agar main mana kar dun?
Phir tum mujhay maar dogay?
Issay toh waqai jung chir jayegi.
Kiya tumhara mulk iss ke liye tayar hai?
Tum itni koi khaas tairaaki nahin kartay.
Agar tumnay mujhay woh nahin diya jo mujhay chahiye,
tumhare admiyon ko tum apnay pool mein ultay mun paray milo gay.
Aur hum jitni aasani se andar aye hain waisay hi wapas chalay jayengay.
Koi jung nahin hogi.
Nahin, Captain Chandler.
Aisa nahin hoga.
Tum bohat shareef ho.
Theek kaha. Main nahin karunga.
Lekin main karunga.
Kabhi kisi ne mujhay shareef nahin kaha.
Yeh toh khoon karne ke liye tayar hai.
Bas samajh lain ke yeh zaati masla hai.
Tumhari girlfriend?
Mujhay lagta hai ke woh bhi jahaz par thi?
Jahan tak duniya ke jannay ki baat hai,
aap ka koi lena dena nahin hoga Vietnam ke hamlay mein
aur na hi mere jahaz ki tabahi mein.
Aap ke haath saaf hai aur woh aisay hi rahengay
bas iss bina par ke aap mere sawalon ke jawab dain...
...aur mere jahaz ke liye fuel dein takay hum apnay logon ko dhundh sakain.
Agar nahin...
...President Peng, aap ke Sino-American maslon ke liye musheer hotay huay,
Main kahungi, ke yahi sauda aap ke liye mufeed rahega.
November Juliet, main hun Vulture Team ka leader,
hum kamiyaab ho gaye.
Mujhay aap ke jahaz afaq ke uss paar chahiyen.
Agar mere logon ne kuch dekha jo unhein pasand nahin aya,
chahay woh aik mota seagull hi kyun na ho...
Mujhay dhamki deni ki koi zaroorat nahin hai, Captain.
Main janta hun yeh sab kaisay hota hai.
Chinese jahaz apnay raastay nikal gaye.
Main unhein sonar se bhi dekh raha hun.
Bohat khoob.
Bridge, CIC, ab andar chalo.
Aik baar hum pohanch jayen, Mujhay land team ki sarbarahi hook-up par chahiye.
-Ji, mohtarma. -Main kahunga ke fuel bhi dekh lo,
khayal rahay ke woh bas nitromethane bhar ke na de dain.
Acha khayal hai.
Andar chalo.
-Master Chief. -Aap theek hain, sir?
Kiya yeh kaam ayega?
Badtar se badtar hota ja raha hai.
Yeh footage chala kar unhein milnay kiya wala hai,
issay toh aur mushtehel ho jayenge log?
Yeh toh AMT ki khaas report hai.
-Mrs Miller? -Chor dou mujhay.
Mrs Miller, Jacob Barnes, AMT News se. Kiya aap ne woh holnak video?
-Mujhay akelay chor dou. -Kiya aap janti thi ke aap ka beta...
...unn yarghamalon mein shamil tha jis ki footage humein mili hai?
Meherbani karo, Mujhay abhi iss ke baray mein baat nahin karni.
President ne kaha ke unhon ne khandanon se raabta karne ki koshish ki hai.
Kitna waqt laga intezamiya ko aap ko dhundhne mein?
Mujhay toh aaj subah pata chala.
Eric unn crew members mein se tha jo shuru se Nathan James par thay.
Kiya aap ko lagta hai ke President usay bachanay ke liye kuch kar raha hai?
Main nahin janti woh kiya kar raha hai.
Mera beta, uss ne cure ko yahan lanay ke liye jung lari.
Usnay anginat jaanain bachayi.
Uss ne toh President ki jaan tak bachayi hai .
Sharam karo, Jeffrey Michener.
Sharam aani chahiye tumhein agar tum mere baitay ko wapas nahin la sakay.
Aik mayoos maa ki aah
aur aik talkh istaghasa hukumat ki taraf se.
Aur iss yarghamalon ke maslay ka koi anjam nazar na atay huay,
aik hi sawal rehta hai.
Kiya hoga President ka agla qadam?
Jacob Barnes, AMT News se, St. Louis.
Manhoos Jacob.
Sahil qareeb hai hose ki position deck se neechay hai.
Fuel saaf hai, sir.
Shuru karo refueling.
Kuch mila?
Yahan aisa kuch nahin jissay pata chalay yeh Takehaya ke saath hain.
Takehaya?
Tumhein lagta hai main uss ke sath mulaviz hun?
Itni mushkil baat bhi nahin.
Mera jahaz jis din girta hai
ussi waqt mere dost aghwa ho jatay hain woh bhi hazaron mile duur se.
Aik cheez hoti hai ittefaq, aur aik hoti hai saazish.
Agar aap chahtay hain ke hum aap ke saman ki chaanbeen na karain,
toh aap ko kuch jawab dene hongay.
Sasha.
Yeh kiya hai?
Naqsha hai Paracels ka.
Inn saray jazeeron ka jaiza ho chuka hai...
...aisay jaisay aap kisi cheez ki talash mein hon.
Jaisay ke main ne aap ko bataya Captain,
aap ke China aanay se pehlay,
pirates mera sab se bara masla thay,
mere behri jahazon ko dhamkiyan milti thi,
jo cheez unki na ho usay loot lete.
Takehaya unn sab mein se badtar tha.
Toh aap uss ka shikar kar rahay hain.
Aur aap nahin jantay ke woh kahan hai.
Aur agar pata hota, toh main khud abhi usay maar chuka hota.
Shayad.
Lekin abhi bhi aik choti cheez rehti hai jis ka inn sab se ittefaq hai.
Koi aa raha hai.
Haan, Lau Hu, kya hua?
Maaf kijiyega, Saddar sahab.
Security system ke sath kuch masla chal raha tha.
Umeed hai koi darne ki baat nahin.
Nahin, usay theek kar diya.
Theek hai phir.
Agar koi aur baat nahin hai tou main akela rehna chaahunga.
Zaroor. Saddar sahab.
Main mashwara dunga ke ab tumhein jana chahiye. Woh wapas aa jayega.
Hazraat, Mrs Price.
Hum sab yaheen taqreeban chaar maheenay pehlay iss table par baithay thay
aik nayi qaumi hukumat ko bananay ke liye.
Apnay ilaqon se kharay ho kar, aap ne logon ko saath lanay mein madad ki,
Khuda ke liye sab aik hi qaum ban kar.
Main phir se aap sab ko bulana chahunga mujhay thori himmat dene ke liye.
Sir, main nahin janta ke St. Louis mein iss maslay par logon ke kiya jazbaat hain,
lekin main aap ko bata sakta hun ke Southwest mein tasuraat achay nahin hain.
Log kaafi ghussay mein hain.
Main samajh sakta hun, aur main jitnay tahamul
aur aqalmandi se chal sakta hun chal raha hun.
Abhi soorat e haal kaafi naazuk hai.
Lekin...
lekin hum purumeed hain Captain Chandler kuch na kuch hal dengay waqt se pehlay.
Mujhay ab sab se jo cheez chahiye woh hai waqt.
Yeh waqt hai duniya mein mutaharak soorat-e-haal ka jaaiza lene ka,
waqt chahiye Captain Chandler ke liye aur jo kuch woh kar rahay hain.
Woh humein yahan tak lekar aye hain. Itna tou hum kar hee sakte hain unke liye.
Mr President, aglay kuch ghantay
mustaqbil ka faisla karengay, ya toh behtari ke liye ya nuqsan ke liye.
Lekin main aap ke saath hun.
Main bhi, Mr President.
Jeffrey, tumhein pata hai ke main tumhari haal mein banai gai hikmat-e-amli
jo khaanay ki ashiya, jayedaad se munsalik qaanoon par muttafiq nahi hun.
Aur main yaqeen se kehti hun,
ke Texarkana mein bachnay waali aabaadi
Missouri ki markazi hukumat ko gawaara nahi karegi agar unhein
ghair muntakhib sadar par yaqeen naa ho.
Lekin is baat par hum aik sath hain.
Main poori koshish karungi ke fasaad ko kum karun.
Humare logon ko ghar wapas lao.
Shukriya. Aap sab ka.
Aa rahay hain.
Subah hogayi.
CCF, batao fuel kitna bhar gaya?
Pachaasi feesad, ma'am.
Waqt kum hai.
Takehaya ki dhamki khatam honay mein sirf aath ghantay rehtay hain.
Aur woh apni baat ka pakka hai aur woh yargamalon ko maarna shuru kar dega.
Hum chalay jayengay, lekin tab tak nahin jab tak sach na
bata dou ke tumnay mujhay maarnay ki koshish kyun ki.
Tum mere ghar aye, phir tumnay meri tauheen ki,
tumnay mujh par dusray delegates ke samnay intehayi himaqat ke ilzam lagaye.
Nahin.
Yeh baat nahin hai.
Shayad mujhay tumhari madad chahiye thi pirates se larnay ke liye.
Tumhara mulk kabhi bhi sahara nahin deta.
Main unhein majboor kar sakta tha Takehaya par
ilzam laga kar tumhare jaani nuqsan ke liye.
Ya phir shayad main tumhare mulk ko jung par le jana chahta tha,
tumhare behtareen saddar ko giranay ke liye.
Ya phir shayad yeh bas zaati masla tha.
Tumhein sach chahiye?
Sach yeh hai ke...
....main tumhein maarna chahta tha.
Duniyawi taareek mein iss lamhay,
kiya yeh waja kaafi nahin hai?
Sab se zaroori baat toh yeh hai...
...ke ab Takehaya hum dono ka aik hi dushman hai,
aur tumhare paas waqt kum hai.
Refuel muqammal ho gaya, sir.
Roger that. Hum wapas rawana ho rahay hain.
Alpha, tumhari taraf chheh tangos aa rahay hain shumal ki janib se.
Green?
Hall saaf hai.
-Woh shumal se nikalnay ki jaga par hain. -Hum junoob ki taraf ja rahay hain.
Cameras bandd kar dou.
Mehman nawazi ka shukriya.
Main yeh saath le kar ja raha hun.
Mujhay khushi hogi.
Junoob.
Rakh dou! Rakh dou!
Ab tum rakho.
Jao.
Takehaya ko maar dou.
Hum phir milengay.
Main intezar karunga.
Amreeki yahan nahin aaye thay.
Yeh kabhi nahin hua.
Fuel ki poori miqdaar istemaal mein hai, sir.
Humein toh aik kaarkhana bhi mila band ajza ke saath,
sodas, snacks, bilkul aik maamooli gas station ki tarha.
Umeed hai tumnay kuch lottery tickets li hongi. Aaj humara acha din ho sakta hai.
Yeh hai humara asli search area.
Lieutenant Burke, kiya hum Peng ka naqsha apnay naqshay ke uppar rakh saktay hain?
Achanak se humara search area mazeed kum ho gaya hai.
Hum inn saray jazeeron ko kharij kar saktay hain.
Bas inn paanch ki talashi karni hai ab.
Behtareen.
Sir, main tajveez karunga ke mashriq se maghrib ki taraf chalain.
Uss ke mutabiq subah ka sooraj humare peechay hoga.
Chalo theek hai. Course set kar do, poori taqat se aagay barho.
Ji, sir.
Waqt khatam honay mein chheh ghantay bachay hain.
Chalo inn ko zaya nahin karengay.
"Michael Slattery, Captain, United States Navy."
"Serial number 17181120."
Main ne video ko dobara se dekha.
Bohat chalak ho.
Aur bohat bewaquf bhi.
Tumnay apnay doston ko maut ki khud dawat di hai.
Pehle jazeeray ki taraf pohanch rahay hain, sir.
CIC, Bridge. Mujhay poora zor chahiye aagay, sonar.
Peng ki subs bhi yaheen kaheen hongi.
Sensor mine! Sensor mine!
Engines ko pooray zor se peechay kheencho!